**Общинска избирателна комисия в община Тунджа, област Ямбол**

П Р О Т О К О Л

№ 26

На **27 октомври 2019 г.** се проведе заседание на Общинска избирателна комисия в община Тунджа, област Ямбол при следния

Д н е в е н р е д:

1. Проект на решение по жалба от Йордан Банков за нарушения пред избирателната секция с. Симеоново, Община Тунджа.

Докладва: Биляна Кавалджиева

1. Входяща поща

Докладва: Силвия Михалева

ПРИСЪСТВАТ: Силвия Атанасова, Магдалена Димитрова, Росица Гриванова, Биляна Кавалджиева, Димитър Събев, Дилиян Царев, Симеон Симеонов, Силвия Михалева, Ирина Нейкова, Живко Тодоров, Нели Стоянова, Живка Тодорова, Елена Иванова

Отсъстващи – няма

Заседанието бе открито в 18.30 ч. и председателствано от Силвия Атанасова –председател на комисията.

ПРЕДСЕДАТЕЛ СИЛВИЯ АТАНАСОВА: Добър ден, колеги. В залата присъстват 13 членове на комисията, имаме кворум, откривам заседанието. За днешното заседание предлагам гласуването да бъде отчитано от колегата Живко Тодоров, за протоколиране предлагам колегата Силвия Михалева. Предлагам Ви следния дневен ред: 1. Проект на решение по жалба от Йордан Банков за нарушения пред избирателната секция с. Симеоново, Община Тунджа; 2. Входяща поща;

Други предложения или допълнения? Няма. Който е съгласен с направеното предложение, моля да гласува.

Гласували 13 членове на ОИК: „за“: Силвия Атанасова, Магдалена Димитрова, Росица Гриванова, Биляна Кавалджиева, Димитър Събев, Дилиян Царев, Симеон Симеонов, Живка Колева, Силвия Михалева, Елена Иванова, Ирина Нейкова, Живко Тодоров, Нели Стоянова. „Против“ – няма.

След като не бяха направени нови предложения, допълнения, възражения срещу така предложения дневен ред, преминаваме към разглеждането му.

ПРЕДСЕДАТЕЛ СИЛВИЯ АТАНАСОВА: Преминаваме към първа точка от дневния ред - Проект на решение по жалба от Йордан Банков за нарушения пред избирателната секция с. Симеоново, Община Тунджа. Докладчикът, Биляна Кавалджиева, заповядайте.

БИЛЯНА КАВАЛДЖИЕВА: В Общинска избирателна комисия Тунджа е препратена от ЦИК по компетентност жалба от Йордан Банков, в която се съдържат оплаквания за спряло МПС в близост до избирателната секция в с. Симеоново. Жалбоподателят описва и размяна на реплики с водача на МПС-то, отправена заплаха към него и моли за решение в тази насока. Жалбата е заведена с вх.№168/27.10.2019г.

Общинска избирателна комисия в Община Тунджа, след като се запозна с жалбата намира същата за недопустима, поради следните съображения.

Правомощията на Общинска избирателна комисия Тунджа са изчерпателно изброени в чл.87 от ИК, като нейната компетентност е свързана с произнасянето по жалби и сигнали за нарушения на изборния процес. А в настоящата жалба няма изнесени данни за такива нарушения.

Мотивирана от гореизложеното и на основание чл.87, ал.1, т.1 и т.22 от Изборния кодекс, предлагам Общинска избирателна комисия в Община Тунджа да вземе следното решение:

ОСТАВА БЕЗ РАЗГЛЕЖДАНЕ жалбата на Йордан Банков, жител на с.Симеоново община Тунджа.

ПРЕДСЕДАТЕЛ СИЛВИЯ АТАНАСОВА: Някакви възражения, предложения и забележки по проекта за решението има ли?

След като няма такива моля, който е съгласен да гласува.

Гласували 13 членове на ОИК: „за“ Силвия Атанасова, Магдалена Димитрова Росица Гриванова, Биляна Кавалджиева, Димитър Събев, Дилиян Царев, Симеон Симеонов, Живка Колева, Силвия Лафчиева- Михалева, Елена Иванова, Ирина Нейкова, Живко Тодоров, Нели Стоянова. „Против“ – няма.

**Решението е прието с № 114-МИ от 27.10.2019 г.**

2. ПРЕДСЕДАТЕЛ СИЛВИЯ АТАНАСОВА: Преминаваме към втора точка от дневния ред – Доклад на входяща поща. Докладчикът, Силвия Михалева, заповядайте.

СИЛВИЯ МИХАЛЕВА: Постъпили са писма по електронната поща от Община Тунджа за избирателната активност в изборния район; писмо от община Тунджа за отпътуване на членове на ОИК за предаване на изборните книжа.

ПРЕДСЕДАТЕЛ СИЛВИЯ АТАНАСОВА: След като е изчерпан дневния ред закривам днешното заседание на комисията в 18.45 часа.

ПРЕДСЕДАТЕЛ:

Силвия Атанасова

СЕКРЕТАР:

Биляна Кавалджиева